OzLabs/hebrew-wiki-articles huggingface dataset:
ריצ'רדואסטסיה

ריצ'רדואסטסיה (שם מדעי: Richardoestesia) הוא סוג של דינוזאור תרופוד מקבוצת הקלורוזאוריה, אשר התקיים במשך הקרטיקון העליון שלפני 90 עד 66 מיליון שנה באמריקה הצפונית ובקזחסטן.

==מאפיינים==
המאובנים של דינוזאור דו-רגלי זה התגלו לראשונה בממצאי הפארק הפרובינציאלי דינוזאור שבאלברטה, קנדה ב-1917 וכללו שרידי לסתות מקוטעות וכמה שיניים מחודדות. בתחילה סברו שהממצאים השתייכו לצ'ירוסטנוטס, שגם הוא נמצא בפארק, אך מבנה הלסתות לא התאים והתברר שמדובר בסוג נפרד שהוגדר ב-1990 בידי החוקרים פיליפ קורי, ג'ון קית' ריגבי ורוברט אוון סלואן. שמו נקרא על שם החוקר ריצ'רד אסטס, להוקרת עבודתו במחקר של חולייתנים ושיני תרופודים מהקרטיקון. למעשה במקור השם נקרא "ריקרדואסטסיה" אך הוחלף בהמשך בידי הארגון International Code of Zoological Nomenclature, על פי כללי התעתיק של השם.

במקור הוכר בסוג מין אחד: Richardoestesia isosceles, אך ב-2013 התגלו ממצאים בקזחסטן המתאימים לאותו סוג ואלה שויכו למין חדש: Richardoestesia asiatica. עם זאת הממצאים הועברו לסוג נפרד, Asiamericana שגם מצוי במחלוקת מדעית. ברחבי ארצות הברית התגלו מספר שיניים של הדינוזאור, בין השאר בתצורת הל קריק.

לפי הממצאים נראה שהיה דומה מעט לדרומזאור והיה בעל אורך של כ-2 מטרים והגיע לגובה של כ-70 ס"מ ולמשקל של כ-50 ק"ג. כנראה שהיה טורף לפי מבנה שיניו החדות.

==קישורים חיצוניים==

==הערות שוליים==

קטגוריה:בעלי חיים שתוארו ב-1990
קטגוריה:טקסונים שתוארו בידי פיליפ קורי
קטגוריה:קלורוזאוריה
קטגוריה:דינוזאורים שחיו בקרטיקון עליון באמריקה הצפונית
קטגוריה:מאובני טקסונים שתוארו ב-1990
טלוויזיה בגרמניה הנאצית

פתיח של תחנת הטלוויזיה הציבורית הראשונה 'פול ניפקאו' (TV Station Paul Nipkow)
תחת גרמניה הנאצית, הפכה טכנולוגיית הטלוויזיה, שהייתה עוד בחיתולים, לכלי עולה אך משני במערך התעמולה הנאצית. הנאצים היו הראשונים לבנות ולשדר מתחנת טלוויזיה ציבורית כבר משנת 1935, תחילה לשידורים של 90 דקות, שלוש פעמים בשבוע. שידורי טלוויזיה נמשכו עד שנת 1944 עד שנסגרו מטעמי מאמצי מלחמה טוטאלית. בתחילה הייתה טכנולוגיית הטלוויזיה תחת אחריות הלופטוואפה בגלל הפוטנציאל הצבאי שהשלטונות צפו לה, אך בהכרזה ב-11 בדצמבר 1935 פקד היטלר על, "עיצוב שידורי הטלוויזיה לצורכי חינוך לאומי ותעמולה" וסיפח את הטלוויזיה תחת אחריות משרד התעמולה של גבלס.<ref name=":0"></ref> הטלווזיה לעולם לא אומצה לצורך תעמולה באותה קנה-מידה ואינטנסיביות כפי שנעשה לרדיו וקולנוע, ותכניה נשארו 'קלילים' אך בכל זאת פוליטיים - "[הנאצים], לא היו מודעים לפונטציאל ההשפעה ההמונית של הטכנולוגיה החדשה כמדיום לתעמולה נאציונל-סוציאליזית, אך העריכו את הערך התעמולתי של הפיכת גרמניה למדינת הטלוויזיה הראשונה".<ref name=":0" />

== היסטוריה ==
טלוויזית העם 'Volksfernseher'
מעטים היו האנשים בגרמניה הנאצית שיכלו להרשות לעצמם להיות בעלי טלוויזיה פרטית. בשנת 1938 החלו הנאצים לייצר את , ומטרתם הראשונית הייתה להנפיק כ-10,000 יחידות ולפזרן במרחב הציבורי - בעיקר במשרדי ממשלה ובתי חולים - אך פריצת המלחמה הובילה לקטיעת הייצור.

אולימפיאדת ברלין (1936) הייתה האירוע הראשון לקבל חשיפה המונית בטלוויזיה. לצורך כך הציבו הנאצים שלוש מצלמות טלוויזיה חדישות ששידרו בשידור חי למשך שמונה שעות ביום את אירועי הספורט למעל 28 סלוני טלוויזיה שהיו פזורים ברחבי ברלין, פוטסדאם ולייפציג. כ-160,000 איש ביקרו בסלונים אלו במהלך האולימפיאדה. באופן משונה סלוני הטלווזיה לא נכללו בתחילה תחת מגבלות התרבות של חוקי נירנברג ועל כן עלו תלונות בידי הרשויות על ביקורם של יהודים "שתפסו את הכיסאות של חברים מכובדים שבאמת מעוניינים בטלוויזיה"<ref name=":0" />.

בעקבות הצלחת שידורי האולימפיאדה, התרחבו שידורי הטלוויזיה, ובשנת 1938 מערך הטלוויזיה מנה כ-37 עובדים. בתחילה שודרו הצגות טלוויזיוניות כאילו "המצלמה לקחה את מושב הצופים באודיטוריום הדמיוני"<ref name=":0" />. בהמשך פותחו תוכניות שצולמו בשתיים או יותר מצלמות ונפוצו תוכניות שהטיפו בעיקר לבריאות, סדר וציות - למשל התוכנית משנת 1938 'כלות בשוואנורדר' (Brides at Schwanenwerder) שלקחה את הצופים אל מאחוריי הקלעים של בית ספר לכלות של הרייך, העוסק בהוראת נשים צעירות במטלות בית כמו ניקיון, סידור פרחים והחלפת חיתולים. תוכנית אחרת מאותה שנה כוללת ראיון עם ראש חזית העבודה הגרמנית, רוברט ליי למלאת חמש שנים לכוח באמצעות שמחה<ref></ref>. בתוכנית משנת 1939, 'סטודנטים גרמנים במשימה כפרית' (German Students on Rural Assignment) נראים סטודנטים מודדים את גולגולותיהם של מספר כפריים על מנת "לחקור את האופי הגזעי של מחוז זה".

עם פריצת מלחמת העולם השנייה עברה מתכונת הטלוויזיה למתכונת של תשדירי מלחמה. התוכניות התמקדו בנושאים כמו חינוך על קיצוב מזון, הכנת שימורים, מחזור וגידול ירקות בגינה. תוכניות אחרות נועדו להסיח את הקהל מזוועות המלחמה. טלווזיות הוצבו בבתי חולים לפצועים והשידור הורחב עד לפריז בספטמבר 1942 באמצעות הקמת משדר של הטלוויזיה הגרמנית בראש מגדל אייפל<ref></ref>.

==ראו גם==
*התעמולה הנאצית
*משרד הרייך לתעמולה ולהשכלת העם
*נאציזם וקולנוע

==הערות שוליים==

קטגוריה:גרמניה הנאצית
קטגוריה:גרמניה: טלוויזיה
קטגוריה:התעמולה הנאצית
וקיה רומנייה

וקיה רומנייה (באיטלקית: Vecchia Romagna) הוא ברנדי איטלקי שנוצר בשנת 1820 בתור תזקיק יין המופק מענבי טרביאנו, המיוצר בבולוניה על ידי מזקקת בוטון. השם נוצר רק ב-1939 והתפרסם במיוחד במהלך שנות השישים והשבעים של המאה העשרים. המשקה הפך לברנדי הנמכר ביותר באיטליה ב-2018. המזקקה הפכה לבעלותה של Gruppo Montenegro Srl בשנת 1999.<ref name=":0"></ref> <ref></ref>

== היסטוריה ==
ז'אן בוטון (Jean Bouton), יורש למשפחה צרפתית בעלת מסורת ארוכת שנים בעולם הזיקוק, עבר לבולוניה ב-1820 כדי לייסד מזקקה במפעל ניסיוני למשקאות חריפים. שם הוא הקים את מזקקת .G. Buton & C, ושינה לאיטלקית את שמו (בהשמטת האות "O", כדי לחזק את הקשר עם מולדתו החדשה. בוטון מצא בענבי אמיליה-רומאניה את האלמנט האידיאלי לייצור הברנדי האיטלקי הראשון,<ref></ref> שנקרא קוניאק בוטון.<ref></ref>

בתחילת המאה ה-20 הגיע המרקיז פיליפו סאסולי דה ביאנקי לניהול של בוטון, ותחת ניהולו השיג הקוניאק בוטון כמה הצלחות, כולל ה-Grand Prix של התערוכה העולמית של פריז (1900).

בשנת 1939 עקב הסכם מדריד,<ref></ref> שהגביל את השם "קוניאק" למוצרים צרפתיים בלבד, בנו, הרוזן אקילה סאסולי דה ביאנקי, הפגין כושר ההמצאה והחליט לשנות את השם מקוניאק בוטון ל-Vecchia Romagna Buton Brandy.<ref></ref> באותה שנה תוכנן גם בקבוק חדש שצורתו המשולשת תהפוך לייחוד של המוצר. הפופולריות של המשקה גדלה בשנות החמישים גם הודות לקמפיין פרסומי מוצלח ששודר במהלך תוכנית טלוויזיה בשם Carosello עם השחקן ג'ינו צ'רווי ב-1958, שסיסמתו הייתה "וקיה רומנייה תווית שחורה, הברנדי שיוצר אווירה" (“Vecchia Romagna etichetta nera, il brandy che crea un’atmosfera”).<ref></ref> <ref></ref> בשנת 1999 נרכשה מזקקת .G.Buton & C על ידי קבוצת מונטנגרו.
== תהליך הייצור ==
הברנדי מופק ממבחר יינות אשר עוברים שלב זיקוק ראשוני ולאחר מכן נותרים להתיישן בחביות עץ אלון, כך שירכשו ארומה וטעם. "שיטת וקיה רומנייה" כוללת שלושה שלבים. ראשית, זיקוק, המשלב שתי טכניקות: ה"עמוד" הרציף וסוג ה"דומם" הבלתי רציף של Charentais. לאחר מכן, התזקיק מתיישן בחביות עץ אלון. לבסוף מתבצע הערבוב (blending) עם מבחר משקאות חריפים. כדי לתת מענה לצורכי ייצור אלו, חנכה וקיה רומנייה ב-1970 מפעל חדש בשם "עיר הברנדי", חלל שבו התזקיק לא רק מיוצר אלא גם מיושן.<ref></ref>

==קישורים חיצוניים==
* 

== הערות שוליים ==

קטגוריה:ברנדי
קטגוריה:המטבח האיטלקי
קטגוריה:משקאות אלכוהוליים
קטגוריה:משקאות מזוקקים
יחסי דומיניקה–קולומביה

יחסי דומיניקה–קולומביה הם יחסי החוץ בין דומיניקה לקולומביה. שתי הממשלות של שתי המדינות מקיימות קשר ידידותי. שתי המדינות חברות בקהילה של אמריקה הלטינית והמדינות הקריביות ובארגון מדינות אמריקה.

== היסטוריה ==
שתי המדינות כוננו יחסים דיפלומטיים ב-9 בדצמבר 1980.<ref></ref> במרץ 2018 שרת החוץ של קולומביה , נפגשה עם ראש ממשלת דומיניקה רוזוולט סקריט בדומיניקה, ובמאי 2019 נפגש שר החוץ הקולומביאני קרלוס טרוחיו עם שרת החוץ הדומיניקנית פרנסין ברון.

== נציגויות דיפלומטיות ==

* לדומיניקה אין שגרירות בקולומביה.
* לקולומביה אין שגרירות בדומיניקה, ושגרירות קולומביה בקינגסטון אמונה על היחסים עם דומיניקה.

== הערות שוליים ==
רודולפו בארה

רודולפו קרלוס בארה (בספרדית: Rodolfo Carlos Barra; נולד ב-19 בדצמבר 1947) הוא משפטן ופוליטיקאי ימני-קיצוני ארגנטינאי המכהן כתובע הכללי של ארגנטינה. הוא כיהן תחת משטרו של קרלוס מנם כשר לבית המשפט העליון של ארגנטינה בין השנים 1990 ל-1993, וכשר המשפטים בין השנים 1994 ל-1996, עד שהתפטר כשנחשפו קשריו לתנועות נאציות, בהן ארגון הטרור התנועה הלאומנית של טקוארה ().<ref></ref><ref></ref><ref></ref>

ב-1 בדצמבר 2023, הנשיא הנבחר של ארגנטינה, חאבייר מיליי, הודיע כי בארה ימונה לתפקיד התובע הכללי.<ref name=":0"></ref><ref></ref><ref></ref>

== ביוגרפיה ==
בארה נולד בבואנוס איירס. בצעירותו פעל ב"איחוד הלאומני של תלמידי התיכון" (Unión Nacionalista de Estudiantes Secundarios), קבוצה פוליטית הקשורה לתנועה הלאומית של טקוארה, ששילבה אלמנטים נאו-נאצים.<ref></ref> ב-1996 הוא נאלץ להתפטר, לאחר שקשריו לקבוצה זו נחשפו בתחקיר של המגזין נוטיסיאס . התחקיר של נוטיסיאס חשף גם תמונות של בארה מבצע הצדעה נאצית. באותה התקופה התרחשו שני פיגועים רצחניים בארגנטינה נגד מטרות יהודיות וישראליות: הפיגוע בשגרירות ישראל בארגנטינה והפיגוע בבניין הקהילה היהודית בארגנטינה. בנוסף לכך, העיתון Página 12 חשף שבארה נעצר בגין התקפת טרור אנטישמית על בית כנסת.<ref></ref><ref></ref>

מאוחר יותר הביע הסתייגות מפעילותו הפוליטית בתקופה זו, ואמר "אם הייתי נאצי, אני מתחרט על כך".<ref></ref>

=== הפרקליט הכללי של ארגנטינה ===
ב-2 בדצמבר 2023, הנשיא הנבחר חאבייר מיליי הכריז על מינויו לתפקיד התובע הכללי של ארגנטינה (), שנכנס לתוקף ב-10 בדצמבר 2023.<ref name=":0" />

מינויו עורר זעם ציבורי בשל עברו הנאו-נאצי.<ref></ref><ref></ref>

==קישורים חיצוניים==

== הערות שוליים ==

קטגוריה:שרי ממשלת ארגנטינה
קטגוריה:שרי משפטים
קטגוריה:עורכי דין ארגנטינאים
קטגוריה:נאצים
קטגוריה:ארגנטינאים שנולדו ב-1947
תנינענק

תנינענק (הלחם של תנין וענק) הוא אלבום האולפן השביעי של הזמרת-יוצרת הישראלית קורין אלאל. האלבום יצא ב-16 ביולי 2001 דרך חברת התקליטים NMC.

== רקע והוצאה לאור ==
הוצאתו של תנינענק הוקדשה לענבל פרלמוטר, שנהרגה ארבע שנים קודם לכן בתאונת דרכים. היא הייתה אחת מהשותפות הבולטות ביותר ביצירתו של כשזה עמוק, אלבום האולפן הקודם של אלאל. באפריל אותה השנה פרסמה את שיר הנושא של האלבום, "תנינענק", שדורג בשיאו במקום השלישי במצעד הפזמונים השבועי של רשת ג'. בד בבד יצאה מהארון כלסבית בפני התקשורת. כשבועיים לפני פרסום האלבום המלא החליטה להוציא את "גשם של פתאום" כסינגל מסחרי. הסינגל השלישי, "משפחה", נשלח לרדיו לאחר יציאתו של תנינענק. "את יפה" יצא כסינגל הרביעי והאחרון מתוך האלבום. רצועותו האחרונה, "Shaffani" ("שעפתני"), היא היחידה המבוצעת באנגלית.

תנינענק הוא אלבום רוק אלקטרוני, המושפע מכמה סוגות מוזיקליות נוספות, דוגמת מזרחית וניסיונית.

== ביקורות ==
תנינענק זכה לשבחים מפי מבקרי המוזיקה. הכתירו אותו כאלבום המקורי ביותר של אלאל, וטענו כי האזנה לו דומה לנפילה בתוך מנהרה מאוזנת וארוכה, שבסופה מופיעים דמויות אגדיות כמו חתול צ'שייר, מלכת הלבבות והכובען המטורף. – נכתב באחת הביקורות. גבע קרא עוז מ-ynet לא פיתח ציפיות לקראת האלבום, כיוון שהתאכזב מאוד מהסינגל הראשון מתוכו. אולם לבסוף טען כי אלאל הצליחה ליצור אחד-עשר שירי מופת. לעומת זאת, בגלובס סברו כי יש באלבום רגעים יפים, אך הוא רחוק מלהיות "מסעיר" ככללותו.

== רשימת רצועות ==

== קרדיטים ==

== קישורים חיצוניים ==

== הערות שוליים ==

קטגוריה:אלבומי 2001
קטגוריה:אלבומי קורין אלאל
קטגוריה:אלבומים בעברית
קטגוריה:אלבומי חברת NMC יונייטד אנטרטיינמנט
נערה ושמה כנרת

נערה ושמה כנרת הוא שיר בביצוע הזמרת הישראלית גאולה גיל, שהתפרסם ב־1963. עמוס אטינגר כתב את השיר, ודובי זלצר הלחין אותו. השיר נכלל באלבומה של גיל "גאולה גיל שרה בלדות פולק ישראלי", שהתפרסם ב־1967.

עפרה חזה הקליטה את השיר לאלבומה "שירי מולדת", שהתפרסם ב־1983 (בעיבוד שם טוב לוי). ביצעו אותו גם דליה עמיהוד, אלון אולארצ'יק, קרן הדר, ויהורם גאון וליאל קולט.

== על השיר ==
"נערה ושמה כנרת" היה השיר הראשון שהלחין דובי זלצר לאחר שיבתם שלו ושל אשתו גאולה גיל לישראל משהותם בארצות הברית. זלצר פגש את עמוס אטינגר בבניין קול ישראל וסיפר לו על המנגינה שהלחין. אטינגר כתב את המילים ללחן של זלצר כאגדה על נערה שאהובהּ לא חזר, ומדמעותיה נוצרה ימת הכנרת.

בקורס למורי דרך שנערך במשרד התיירות לימדו את הסיפור באופן הפוך לאמת ההיסטורית כשטענו שאטינגר כתב את השיר לפי אגדה על הכנרת.

== קישורים חיצוניים ==

* [https://youtu.be/HrFVSZ6AI-g?si=63reefruEDHu32hy "נערה ושמה כנרת" בביצוע עפרה חזה], באתר יוטיוב

== ביאורים ==

== הערות שוליים ==

קטגוריה:שירי 1963
קטגוריה:סינגלים מ-1963
קטגוריה:סינגלים מ-1983
קטגוריה:שירי עפרה חזה
קטגוריה:שירים בעברית
קטגוריה:שירים שנכתבו על ידי עמוס אטינגר
קטגוריה:שירים שהולחנו על ידי דובי זלצר
קטגוריה:סינגלים בהוצאת NMC יונייטד אנטרטיינמנט
Gemini (מודל שפה)

Gemini הוא מודל שפה גדול רב- המפותח על ידי חברת Google DeepMind. משמש כיורש למודלי השפה LaMDA ו-PaLM. הוכרז ב-6 בדצמבר 2023, ומשמש כמודל מתחרה למודל השפה GPT-4 של חברת OpenAI.

החל מינואר 2024 מודל השפה נגיש דרך אפליקציית ג'מיני (לשעבר בארד).

== היסטוריה ==
=== פיתוח ===
גוגל הכריזה על Gemini, מודל שפה גדול המפותח על-ידי חברת הבת שלה Google DeepMind, במהלך כנס Google I/O שנערך ב-10 במאי 2023. Gemini סומן כיורש עוצמתי יותר למודל השפה PaLM 2, אשר הוכרז גם הוא במהלך אותו כנס, וסונדאר פיצ'אי, מנכ"ל חברת גוגל, הודיע כי Gemini נמצא בשלבי פיתוח מוקדמים. Gemini פותח בשיתוף פעולה בין DeepMind ל-Google Brain , שתי חברות בת של גוגל שמוזגו בהמשך לחברת Google DeepMind.

=== השקה ===
ב-6 בדצמבר 2023 הכריזו סונדאר פיצ'אי, מנכ"ל חברת גוגל, ודמיס הסאביס , מנכ"ל חברת DeepMind, על השקת מודל השפה Gemini. 

==קישורים חיצוניים==
* 

== הערות שוליים ==

קטגוריה:בינה מלאכותית יוצרת
קטגוריה:למידת מכונה
קטגוריה:גוגל: תוכנה
קטגוריה:תוכנות שהושקו ב-2023
קטגוריה:מודלי שפה גדולים
קונצ'יטה באוטיסטה

מריה קונספסיון באוטיסטה פרננדס (בספרדית: María Concepción Bautista Fernández; נולדה ב-27 באוקטובר 1936) הידועה בקיצור כקונצ'יטה באוטיסטה (Conchita Bautista) היא זמרת ושחקנית ספרדייה, הידועה בעיקר בזכות השתתפותה באירוויזיון 1961 ו-1965.

== ביוגרפיה ==
באוטיסטה נולדה בסביליה שבאנדלוסיה ועברה למדריד בבגרותה, ביססה עצמה במהירות כשחקנית והופיעה במספר סרטי קולנוע בשנות ה-50 של המאה ה-20. במקביל התפרסמה גם כמתורגמנית של מוזיקה אנדלוסית וחתמה על חוזה עם חברת קולומביה רקורדס.

ב-1961 נבחרה באוטיסטה לייצג את ספרד באירוויזיון 1961 עם השיר "Estando contigo"<ref>[http://natfinals.50webs.com/50s_60s/Spain1961.html ESC National Finals 1961]</ref> (בעברית: "להיות איתך"). זו הייתה הפעם הראשונה שספרד השתתפה באירוויזיון. השיר נבחר להיות כשיר הפתיחה של התחרות, ולבסוף סיים במקום התשיעי בתחרות עם 8 נקודות בלבד.

ב-1965 נבחרה לייצג בשנית את מדינתה באירוויזיון עם השיר "Qué bueno, qué bueno" ("כמה טוב, כמה טוב").<ref>[http://natfinals.50webs.com/50s_60s/Spain1965.html ESC National Finals 1965]</ref> השיר כאמור ייצג את ספרד באירוויזיון 1965, אך לא קיבל אף נקודה ולכן לא הצליח להעפיל לגמר.

מאוחר יותר, באוטיסטה פתחה בסיבוב הופעות מצליח באמריקה הלטינית, איטליה, יוון, טורקיה וכן גם ספרד.

==קישורים חיצוניים==

== הערות שוליים ==
יחסי איי שלמה – ונצואלה

יחסי איי שלמה–ונצואלה הם היחסים הדיפלומטיים בין איי שלמה לונצואלה.

== היסטוריה ==
שתי המדינות כוננו יחסים דיפלומטיים ב-8 במאי 2007.

באוקטובר 2008 ראש ממשלת איי שלמה יצר יחסים כלכליים עם ונצואלה, בתקווה להנות מנפט זול יחסית. זאת בעקבות המשבר הכלכלי העולמי, והאמינו כי זה יוריד את מחיר הנפט עבור תושבי איי שלמה, ויחזק את הכלכלה אם איי שלמה ייבאו נפט גולמי מוונצואלה, יזקקוהו ואז ייצאו למדינות שכנות.
פיגוע הירי בפורט הוד

ב-5 בנובמבר 2009, הפסיכיאטר הצבאי המוסלמי רב-סרן נידאל חסן ביצע ירי המוני בבסיס הצבאי פורט הוד (נקרא כיום פורט קאבזוס) אשר במדינת טקסס שבארצות הברית.<ref name="cbs01"></ref> חסן פתח באש מנשקו האישי במגורי חיילים בבסיס ורצח באופן זה 13 בני אדם ופצע 30 אנשים נוספים.<ref name=CNN20130806></ref> חסן נפגע מירי אנשי המשטרה הצבאית במחנה, ולאחר מכן נעצר. בעקבות הפגיעה חסן שותק מהמותניים ומטה. חסן הואשם ב-13 מקרי רצח וב-28 באוגוסט 2013 המליץ חבר מושבעים בבית משפט צבאי על עונש מוות. חסן נמצא אשם ונידון למוות ב-28 באוגוסט 2013 אך עדיין לא הוצא להורג.<ref></ref>

פיגוע הירי בפורט הוד היה פיגוע הירי הקטלני ביותר בבסיס צבאי אמריקאי באותה העת וכמו גם זו הייתה באותה העת מתקפת הטרור הקטלנית ביותר בארצות הברית מאז פיגועי 11 בספטמבר.<ref></ref>

מספר ימים לאחר הפיגוע נחשף בתקשורת שה-NSA היה מודע להתכתבות בין חסן לבין האימאם אנוואר אל-עוולקי באמצעות הדואר האלקטרוני, וכי עמיתיו לעבודה של חסן היו מודעים להקצנה האסלאמית הגוברת של חסן לאורך מספר שנים. הכישלון במניעת הפיגוע הוביל לכך שמשרד ההגנה האמריקני וה-FBI ערכו חקירות, והקונגרס קיים שימועים לבחינת הכישלון במניעת הפיגוע.

הממשל האמריקני דחה את הבקשות של הניצולים ושל בני המשפחה של הנרצחים לסווג את הפיגוע כפעולת טרור, או לסווג שהאירוע בוצע מאידאולוגיה איסלמיסטית. בנובמבר 2011, קבוצה של ניצולים ובני משפחה הגישה תביעה נגד הממשל האמריקני בגין רשלנות במניעת הפיגוע, וכמו גם במטרה לאלץ את הממשל האמריקני לסווג את הפיגוע כפעולת טרור. הפנטגון טען מנגד שלא אפשרי להאשים את המפגע בביצוע פעולת טרור במסגרת מערכת המשפט הצבאית וכי אם יעשו זאת הדבר עלול למנוע מהתובעים הצבאיים לקבוע בפסק הדין שחסן אשם.<ref name="AZAP_2013"></ref>

== המפגע ==

== גלריית תמונות ==
<gallery mode=packed heights=180px>
קובץ:FN5704.jpg|אקדח FN Five-seven אשר דומה לזה שבו השתמש חסן
קובץ:Flickr_-_The_U.S._Army_-_Red,_White,_and_Blue.jpg|גופותיהם של החיילים שנהרגו בפיגוע הירי אשר מועברים באמצעות מטוס צבאי לבסיס חיל האוויר דובר
קובץ:Hasan_nidal.jpg|רס"ן נידאל חסן
</gallery>

== ראו גם ==
* ירי המוני בארצות הברית
* הטבח בבסיס הצי האמריקני בוושינגטון - מתקפה דומה שבוצעה בבסיס צבאי
* פיגוע הירי בסן ברנרדינו (2015)

== קישורים חיצוניים ==

==הערות שוליים==

קטגוריה:מעשי טבח בארצות הברית
הכחול של השמיים

הכחול של השמיים הוא אלבום האולפן התשיעי של הזמרת-יוצרת הישראלית קורין אלאל. את האלבום הוציאה בשנת 2004 לאור חברת התקליטים NMC על גבי תקליטור בלבד.

== רקע והוצאה לאור ==
לאחר הצלחתו של תנינענק, הן מבחינה ביקורתית והן במצעדי הפזמונים השונים, הוציאה אלאל את הכחול של השמיים. נטען כי זהו אלבום המשך לתנינענק, אך בצורתו הרגועה והמופנמת יותר. הפיכתו לפחות רוקיסטי ואלקטרוני אפשרה לקהל מאזינים חדש לשמוע את יצירתה של אלאל, שהלחינה את כולה וכתבה שלושה שירים מתוכם לצד מאיר גולדברג, חנה גולדברג, שמרית אור, אהוד מנור, מירי פיגנבוים ויעקב גלעד. כל רצועות האלבום מושרות בעברית, למעט אחת, "La Plus Belle Maison", דואט עם הזמרת הצרפתייה אורליקה. אלאל הצהירה כי שם האלבום שאוב מהעובדה כי את רובו כתבה במהלך שהותה בטיסה ארוכה.

הסינגל הראשון שפורסם מתוכו היה "מה הפרח", שדורג בשיאו במקום ה-13 במצעד הפזמונים השבועי של רשת ג'. לאחר מכן יצא "עולם אחר", הסינגל השני והאחרון.

== ביקורות ==
גבע קרא עוז מ-ynet כתב כי הכחול של השמיים הוא אינו אלבום "גדול". לטענתו, חסרה בו דברים מסעירים, אך ציין כי מדובר במכלול שירים טוב. בנוסף, ציין כי הפקתו מעט מגבילה את אלאל מלהוסיף אלמנטים רוקיסטיים, דבר שמורגש, לטענתו, בשיר הנושא וב"הילדה שבשק". הווא הכתיר את "דומינו" כשיר הגרוע ביותר באלבום, ואילו את "סל המטבעות" כזה הטוב ביותר. יוסי חרסונסקי העניק לאלבום ארבעה כוכבי זהב מתוך חמישה וכתב: .

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי 2004
קטגוריה:אלבומי קורין אלאל
קטגוריה:אלבומים בעברית
קטגוריה:אלבומי חברת NMC יונייטד אנטרטיינמנט
אלקטרוניקה ביתית

חנות של אלקטרוניקה ביתית בבריטניה
אלקטרוניקה ביתית (באנגלית: Consumer electronics) היא קטגוריה של מוצרי אלקטרוניקה המיועדים לשימוש יומיומי, בדרך כלל בבתים פרטיים. מוצרי אלקטרוניקה ביתית כוללים מכשירים המשמשים לבידור (המכונים אלקטרוניקה בידורית), תקשורת ובילוי. הם מוכנים גם מוצרי חשמל "שחורים" (בעיקר בארצות הברית) מאחר שמוצרים רבים בקטגוריה זו נמצאים במארזים שחורים או כהים. מונח זה משמש כדי להבדיל אותם ממכשירי חשמל ביתיים "לבנים" המיועדים למשימות משק בית, כגון מכונות כביסה ומקררים (מאחר שבדרך כלל הם הצבועים בלבן או מצופי אמייל לבן). באנגלית בריטית, הם נקראים לרוב מוצרים "חומים" (משום שנהגו ליצרם בגימור עץ או בקליט). 

שידורי הרדיו בתחילת המאה ה-20 הביאו לייצור מוצר הצריכה הראשון של אלקטרוניקה ביתית, מקלט הרדיו. מוצרים מאוחרים יותר כללו: טלפונים, פטיפונים, טלוויזיות ומחשבונים, ולאחר מכן רשמקולים, מכשיר וידאו טייפ, מחשבים אישיים, קונסולות משחקים, טלפונים ניידים ונגני MP3. החל משנות ה-2000 חנויות מוצרי אלקטרוניקה החלו למכור לעיתים מכשיר GPS, מוצרי אודיו לרכב, כלי נגינה אלקטרוניים (למשל, מקלדות סינתיסייזר), מכונות קריוקי, מצלמות דיגיטליות, נגני וידאו (נגני DVD ונגני Blu-ray), טלפונים סלולריים, משקפיי מציאות מדומה, מכשירי בית חכם המחברים מוצרי חשמל לאינטרנט, מכשירי סטרימינג וטכנולוגיה לבישה.

ב, רוב מוצרי האלקטרוניקה הפכו מבוססים על טכנולוגיות דיגיטליות. הם בעצם התמזגו עם תעשיית המחשבים במה שמכונה יותר ויותר צרכנות של טכנולוגיית מידע. חלק מחנויות מוצרי האלקטרוניקה החלו למכור גם ריהוט משרדי ותינוקות. חנויות אלקטרוניקה ביתית עשויות להיות חנויות קמעונאיות פיזיות, חנויות מקוונות או שילובים של שניהם.

המכירות השנתיות של מוצרי אלקטרוניקה ברחבי העולם הגיעו לכטריליון דולר ב-2022. תעשיית האלקטרוניקה הביתית היא חלק מתעשיית האלקטרוניקה הרחבה יותר. שבתורה, הכוח המניע מאחוריה בעידן הדיגיטלי היא תעשיית המוליכים למחצה.
==היסטוריה==
בחמישים שנותיו הראשונות, מכשיר הפונוגרף (שהומצא על ידי תומאס אלווה אדיסון ב־1877) לא השתמש באלקטרוניקה; המחט וקרן הצליל היו טכנולוגיות מכניות בלבד. עם זאת, בשנות ה-20, שידורי הרדיו הפכו לבסיס לייצור המוני של מקלטי רדיו. שפופרת הריק שהפכו את מכשירי הרדיו למעשיים החלו לשמש גם עם לנגני תקליטים, כדי להגביר את עוצמת הקול, כך שניתן יהיה להשמיע אותו דרך רמקול. הטלוויזיה הומצאה כבר בשנות ה-20 של המאה ה-20 אך לא הפכה למוצר בייצור המוני עד שנות ה-50 של המאה ה-20.

הטרנזיסטור הראשון, שפותח על ידי ג'ון ברדין ווולטר בראטיין במעבדות בל ב-1947, הוביל למחקר משמעותי בתחום המוליכים למחצה של מצב מוצק בתחילת שנות ה-50 של המאה ה-20. ההמצאה והפיתוח של הטרנזיסטורים המוקדמים ביותר בבל הובילו למכשירי רדיו טרנזיסטור. זה הוביל להופעתה של תעשיית מוצרי האלקטרוניקה הבידורית הביתית החל משנות ה-50, בעיקר בשל המאמצים של תאגיד סוני היפני במסחור מוצלח של טכנולוגיית טרנזיסטורים לשוק ההמוני, עם מכשירי רדיו טרנזיסטור במחירים סבירים ולאחר מכן מכשירי טלוויזיה עם טרנזיסטור. 

פיתוח מעגלים משולבים על מצע יחיד תוך שימוש בחיבורים חשמליים בין מעגלים בתוך השבב עצמו. הובילה לפיתוח מוצרי אלקטרוניקה ביתית מתקדמים וזולים יותר, כמו טלוויזיות טרנזיסטוריות, מחשבוני כיס, ובשנות ה-80, קונסולות משחקי וידאו ומחשבים אישיים במחירים סבירים שמשפחות רגילות ממעמד הביניים יכלו לקנות.

==קישורים חיצוניים==

==הערות שוליים==

קטגוריה:מכשירי חשמל
קטגוריה:בית מגורים
סלאח א-דין סעיד

סלאח א-דין סעיד (באמהרית: ሳላዲን ሰይድ; נולד ב-29 באוקטובר 1988) הוא כדורגלן עבר אתיופי ששיחק בעמדת החלוץ.

==קריירה==
סעיד התחיל את הקריירה שלו בסנט ג'ורג' אדיס אבבה. בשנת נבחן בפרטיזן בלגרד ווויבודינה נובי סאד. ב-9 באוקטובר 2011 חתם בוואדי דגלה מליגת העל המצרית תמורת כ-240 אלף דולר והפך לכדורגלן האתיופי היקר בהיסטוריה.

בינואר הושאל לליארסה מליגת העל הבלגית עד לסיום העונה.

ב-23 באפריל 2014,חתם באל-אהלי המועדון המעוטר במצרים, אך במהלך העונה חתם באלג'יר.

בשנת חזר לסנט ג'ורג' אדיס אבבה במדיה שיחק חמש שנים. בהמשך שיחק בג'ימה אבא ג'יפר וסידאמה קפה ופרש בגיל 35.

ב-29 באפריל 2007 ערך את הופעת הבכורה שלו בנבחרת אתיופיה בהפסד 2-0 ל. כחודש לאחר מכן הבקיע את שער הבכורה שלו בניצחון 0-1 נגד אותה יריבה.

==תארים==
; סנט ג'ורג' אדיס אבבה
*ליגת העל האתיופית: , , , , 
*הגביע האתיופי: , 

==קישורים חיצוניים==

קטגוריה:כדורגלנים אתיופים
קטגוריה:חלוצי כדורגל אתיופים
קטגוריה:מוסלמים
קטגוריה:כדורגלני לירסה
קטגוריה:כדורגלני אל-אהלי (קהיר)
קטגוריה:כדורגלני נבחרת אתיופיה
קטגוריה:ספורטאים זרים בבלגיה
קטגוריה:ספורטאים זרים במצרים
קטגוריה:ספורטאים זרים באלג'יריה
קטגוריה:כדורגלני גביע אפריקה לאומות 2013
קטגוריה:ילידי 1988
נורמן ליר

נורמן מילטון ליר (באנגלית: Norman Milton Lear; 27 ביולי 1922 – 5 בדצמבר 2023) היה מפיק ותסריטאי יהודי-אמריקאי. ליר היה ידוע בשל קומדיות מצבים פורצות דרך משנות ה-70 שעסקו בנושאים פוליטיים וחברתיים, בהן "הכל נשאר במשפחה".

== ביוגרפיה ==
נורמן מילטון ליר נולד ב-1922 בניו הייבן, קונטיקט, לזוג הורים יהודים ממוצא רוסי.<ref name=":0"></ref> הוא נשר ממכללת אמרסון בבוסטון כדי להתגייס לחיל האוויר של ארצות הברית בשנת 1942, ושירת שם במהלך מלחמת העולם השנייה. לאחר המלחמה עבר ללוס אנג'לס, והחל בעבודתו כתסריטאי בטלוויזיה.<ref name=":0" />

הוא המשיך והפך לדמות מוכרת בתעשיית הבידור. ליר יצר, הפיק וכתב עבור למעלה מ-100 תוכניות לאורך הקריירה שלו, והותיר חותם משמעותי בטלוויזיה האמריקאית.

התרומות הבולטות ביותר שלו הגיעו בצורה של קומדיות מצבים טעונות חברתית ופוליטית שאתגרו את המוסכמות. הבולטות ביניהן היו "הכל נשאר במשפחה", ששודרה בשנים 1971 עד 1979, "מוד" (1972–1978) , "סנפורד ובנו" (1972–1977) , "כל יום מחדש" (1975–1984) , "משפחת ג'פרסון" (1975–1985) , ו"זמנים טובים" (1974–1979) . תוכניות אלו התמודדו עם נושאי טאבו והכניסו שיח פוליטי לז'אנר קומדיות המצבים, מה שחולל מהפכה בטלוויזיה.

== פרסים והוקרה ==
ליר זכה לשבחים רבים על תרומתו לטלוויזיה, כולל שישה פרס אמי לבידור בפריים טיים, שני פרסי פיבודי, המדליה הלאומית לאמנויות בשנת 1999, ופרס הצטיינות ממרכז קנדי בשנת 2017. בשנת 2021, הוא זכה בגלובוס הזהב על שם קרול ברנט. השפעתו של ליר על הטלוויזיה זכתה להכרה נוספת כאשר הפך לחבר בהיכל התהילה של האקדמיה לטלוויזיה.

== פעילות פוליטית ותרבותית ==
מעבר לקריירת הבידור שלו, ליר היה ידוע באקטיביזם הפוליטי שלו. בשנת 1980 הוא הקים את הקבוצה "People for the American Way" , ארגון הסברה שמטרתו להתמודד עם השפעת הימין הנוצרי בפוליטיקה. המחויבות שלו למטרות פרוגרסיביות הייתה היבט מכונן בחייו.

== חיים אישיים ומורשת ==
ליר היה נשוי שלוש פעמים והיו לו שישה ילדים. תרומתו לטלוויזיה ולתרבות נחשבת מונומנטלית, שכן הוא קרא תיגר על הנורמות החברתיות והעלה נושאים קריטיים לקדמת הבמה של השיח החברתי האמריקאי. ליר נפטר ב-5 בדצמבר 2023, בגיל 101.

== קישורים חיצוניים ==

* 

* 

== הערות שוליים ==

קטגוריה:במאי קולנוע יהודים אמריקאים
קטגוריה:מפיקי טלוויזיה יהודים אמריקאים
קטגוריה:מפיקי קולנוע יהודים אמריקאים
קטגוריה:תסריטאים יהודים אמריקאים
קטגוריה:אמריקאים ממוצא אוקראיני-יהודי
קטגוריה:אמריקאים ממוצא רוסי-יהודי
קטגוריה:פרוגרסיביים אמריקאים
קטגוריה:זוכי פרס אמי לבידור בפריים טיים: אישים
קטגוריה:זוכי פרס אמי הבין-לאומי: מייסדים
קטגוריה:זוכי פרס פיבודי
קטגוריה:זוכי פרס מרכז קנדי
קטגוריה:מעוטרי מדליית האוויר
קטגוריה:אמריקאים שהגיעו לגיל מאה
קטגוריה:יהודים שהגיעו לגיל מאה
קטגוריה:אמריקאים שנולדו ב-1922
קטגוריה:אמריקאים שנפטרו ב-2023
מצא את ההבדלים

חידת "מצא את ההבדלים" שבה יש 15 הבדלים בין שני האיורים
חידת "מצא את ההבדלים" בתצלום
מצא את ההבדלים הוא סוג של חידה שבו מוצגות שתי תמונות כמעט זהות, ועל הפותר למצוא את ההבלים ביניהן.

חידות זיהוי ההבדלים מתפרסמות במדיות שונות, כולל ספרי פעילות לילדים, עיתונים ומשחקי וידאו. על הפותרים למצוא מספר נתון של הבדלים בין שתי תמונות דומות, בין אם אלו איורים או תצלומים ששונו בתוכנת עיבוד תמונה.

לשם פתרון החידה הפותר יכול לסרוק שיטתית (למשל מימין לשמאל ומלמעלה למטה) את שתי התמונות לשם גילוי ההבדלים. טכניקה אחרת היא למקד את מבט כך ששתי הגרסאות יתלכדו לאחת, כאוטוסטראוגרמה, מה שיגרום להבדלים לבלוט.

==קישורים חיצוניים==

* חידות [https://www.yo-yoo.co.il/find/ מצא את ההבדלים] באתר "יו-יו"
* חידות [https://dafdafim.co.il/דפי-עבודה-לילדים/find-differences/ מצא את ההבדלים] באתר "דפדפים"

קטגוריה:חידות
אולג ארטמייב

אולג ארטמייב (ברוסית:Олег Германович Артемьев , נולד ב-28 בדצמבר 1970 בריגה) הוא קוסמונאוט רוסי. הוא השתתף בטיסות לתחנת החלל הבין-לאומית והיה חבר בכמה משלחות.

== ביוגרפיה ==
אולג ארטמייב נולד בריגה, אז חלק של ברית המועצות בשנת 1970. אביו שירת בצבא ברית המועצות כמהנדס ומשפחה עברה מספר מקומות מגורים בעקבות שינויים בשירותו הצבאי. הוריו של ארטמייב הם ממוצא בלארוסי וכיום מתגוררים בבלארוס.

בשנת 1986 ארטמייב סיים לימודי בית ספר בעיירה בקרבת בייקונור ולמד הנדסת חשמל בבית ספר לטכנאים בטלין. בשנים 1990–1991 הוא שירת בצבא.

בשנת 1998 ארטמייב סיים לימודי הנדסת מכונות עם תואר שני מאוניברסיטה הטכנית הממלכתית של מוסקבה ע"ש באומן. לאחר סיום הלימודים הוא עבד בתאגיד הטילים והחלל אנרגיה.

במאי 2003 ארטמייב החל קורס במרכז גגארין להכשרת קוסמונאוטים. לאחר סיומו הוא היה חבר ביחידת הקוסמונאוטים. הוא היה חבר בצוות גיבוי של מספר משימות. בשנים 2007 ו-2008 הוא השתתף בתוכנית מאדים 500. בשנת 2014 הוא סיים קורס הכרה עם תחנת החלל הבין-לאומית במרכז החלל ג'ונסון.

במרץ 2014 ארטמייב היה מהנדס טיסת סויוז TMA-12M שהביאה לתחנת החלל את חברי משלחת מס' 39 לתחנת החלל הבין-לאומית החדשים (קואיצ'י וקאטה היה מפקד המשלחת). לאחר סיום עבודת המשלחת ארטמייב עבר למשלחת מס' 40 לתחנת החלל הבין-לאומית בפיקוד של סטיבן סוונסון. במהלך שהות בחלל הוא ביצע פעמיים פעילות חוץ-רכבית באורך כולל של 20 שעות. בין יתר העבודות שוחרר למסלול לוויין. הוא חזר לכדור הארץ לאחר 169 ימים בחלל.

במרץ 2018 ארטמייב היה מפקד טיסה סויוז MS-08 שהביאה לתחנת החלל את חברי משלחת מס' 55 לתחנת החלל הבין-לאומית החדשים (אנטון שקאפלרוב היה מפקד המשלחת). לאחר סיום עבודת המשלחת ארטמייב עבר למשלחת מס' 56 לתחנת החלל הבין-לאומית (אנדרו פויסטל היה מפקד צוות). במהלך שהות בחלל הוא ביצע פעילות חוץ-רכבית באורך של כ-8 שעות. בין יתר העבודות שוחררו למסלול שני לוויינים. הוא חזר לכדור הארץ לאחר 196 ימים בחלל.

במרץ 2022 ארטמייב היה מפקד טיסה סויוז MS-21 שהביאה לתחנת החלל את חברי משלחת מס' 66 לתחנת החלל הבין-לאומית החדשים (תומא פסקה היה מפקד המשלחת). לאחר סיום עבודת המשלחת ארטמייב עבר למשלחת מס' 67 לתחנת החלל הבין-לאומית והיה מפקד המשלחת. במהלך שהות בחלל הוא ביצע 5 פעמים פעילות חוץ רכבית באורך כולל של כ-33 שעות. בין יתר העבודות שוחרר למסלול 10 לוויינים. הוא חזר לכדור הארץ לאחר 194 ימים בחלל.

החל משנת 2019 ארטמייב מהכן בדומה העירונית של מוסקבה.

==קישורים חיצוניים==

* [https://warheroes.ru/hero/hero.asp?Hero_id=23212 ביוגרפיה]
* [https://www.gctc.ru/main.php?id=158 ביוגרפיה באתר הכנת הקוסמונאוטים הרוסי]

קטגוריה:גיבורי הפדרציה הרוסית
קטגוריה:אנשי צוות תחנת החלל הבין-לאומית
קטגוריה:קוסמונאוטים רוסים
קטגוריה:מקבלי עיטור ההצטיינות למען המולדת
קטגוריה:חברי הדומה העירונית של מוסקבה
קטגוריה:רוסים שנולדו ב-1977
הכרזת המלחמה של ארצות הברית נגד האימפריה היפנית

נוסח ההכרזה
ב-8 בדצמבר 1941, יום לאחר המתקפה על פרל הארבור, הכריזה ארצות הברית מלחמה נגד האימפריה היפנית, לאחר שהקונגרס האמריקאי אישר את ההכרזה. הכרזה זו נוסחה שעה בלבד לאחר שנשיא ארצות הברית פרנקלין דלאנו רוזוולט נשא את "נאום הקלון". בעקבות ארצות הברית, בעלות בריתה של יפן, גרמניה הנאצית ואיטליה הפאשיסטית, הכריזו מלחמה על ארצות הברית. ממשלת יפן התכוונה במקור למסור הודעה על כך שהיא נסוגה ממשא ומתן שלושים דקות לפני המתקפה, אך לשגרירות יפן בוושינגטון לקח יותר מדי זמן לפענח את נוסח ההכרזה, שנכתב ביפנית.<ref></ref>

== רקע ==
במתקפה על פרל הארבור נהרגו יותר מ-2,400 חיילים אמריקאים. במקור נקבע כי המתקפה לא תתחיל עד שלושים דקות לאחר שיפן תודיע לארצות הברית שהיא נסוגה ממשא ומתן נוסף, אך המתקפה החלה לפני כן. זאת משום שטוקיו העבירה את ההודעה לשגרירות יפן בוושינגטון. אולם בשל שנכתבה ביפנית היה צריך לפענחה, לתרגמה ולהקלידה על ידי פקידי שגרירות בדרגות גבוהות, שלא היו מסוגלים לבצע את המשימות הללו בזמן שהוקצב להם. לפיכך, השגריר לא מסר את ההודעה אלא לאחר תחילת המתקפה. ההודעה נוסחה כך שלמעשה לא כללה הכרזת מלחמה ולא ניתוק יחסים דיפלומטיים; לכן לא הייתה זו הכרזת מלחמה נאותה. יפן הכריזה רשמית מלחמה על ארצות הברית ועל האימפריה הבריטית ב-7 בדצמבר 1941.

בריטניה הכריזה מלחמה על יפן תשע שעות לפני ארצות הברית. היא עשתה זאת, בין היתר, בשל התקפות יפניות על המושבות הבריטיות מלאיה, סינגפור והונג קונג. למרות שרבים מהאמריקאים גילו יחס אוהד לבריטניה במהלך המלחמה, הייתה התנגדות רחבה להתערבות אמריקאית בענייני אירופה.

== "נאום הקלון" וההצבעה על ההכרזה ==
רוזוולט חותם על ההכרזה
בישיבת הקונגרס יום לאחר המתקפה הובאה הכרזת המלחמה להצבעה. באותה ישיבה נשא נשיא ארצות הברית פרנקלין דלאנו רוזוולט את "נאום הקלון". הנאום נועד לחזק את טענת ארצות הברית כי היא קורבן של התגרות ותוקפנות יפנית שפנתה לפטריוטיות ולא לאידיאליזם. הנאום זכה לתמיכה רחבה. ההכרזה הובאה לאישור בסנאט ולאחר מכן בבית הנבחרים בשעה 13:10. רוזוולט חתם על ההצהרה בשעה 16:10.

ג'נט רנקין מהמפלגה הרפובליקנית, שהייתה פציפיסטית מוצהרת, הייתה חברת הקונגרס היחידה שהצביעה נגד ההכרזה. עמיתים רבים, ביניהם חבר הקונגרס אוורט דירקסן, שהחזיק דעות דומות לרנקין בנושאים רבים, ביקש ממנה לשנות את הצבעתה או לפחות להימנע, אך היא סירבה. "כאישה אני לא יכולה לצאת למלחמה," אמרה, "ואני מסרבת לשלוח מישהו אחר". הצבעתה של רנקין עוררה הדים רבים, מרביתם שליליים. העיתונות לעגה להחלטתה. יומיים לאחר מכן הגיעה להצבעה הכרזת מלחמה דומה נגד גרמניה ואיטליה; הפעם, רנקין נמנעה.

== ראו גם ==
* הכרזת המלחמה של גרמניה הנאצית נגד ארצות הברית

== הערות שוליים ==

קטגוריה:מלחמת העולם השנייה: 1941
קטגוריה:יחסי ארצות הברית – יפן
חיים רפאל עטייא

רבי חיים רפאל עטייא
הרב חיים רפאל עטייא (ה'תרכ"ד, 1864 - ד' באלול ה'תש"ט, 1949) היה פוסק הלכה, אב בית הדין ורבה של רבאט שבמרוקו במחצית הראשונה של המאה העשרים.
== קורותיו ==
נולד ברבאט ולמד אצל חכמי העיר. בצעירותו היה שוחט ובודק, ולעומת חבירו הרב חיים יקותיאל בירדוגו שהיה נוהג לפסוק במהרה אם הבשר כשר, רבי חיים רפאל נטה להסס יותר ולא הכריע מייד.<ref>הקדמת הרב מאיר עטייה לשו"ת דברי יקותיאל עמ' 39.</ref> בהמשך התמנה לסופר בית הדין. בט"ו בשבט תרמ"ז החל לשמש בחברה קדישא.<ref>ראו מן הגנזים חלק יא עמ' רמט.</ref>

לא יאוחר משנת תר"ע (1910),<ref>ראו הסכמתו לשו"ת קרני רא"ם שחתום יחד עם דייני רבאט בשנת תר"ע.</ref> התמנה לדיין בבית הדין של רבאט בראשות הרב יוסף חיים בן עטר והרב חיים יקותיאל בירדוגו לצד הרב דוד צבאח.<ref>ראו שו"ת שושנים לדוד דף טו, ב.</ref> בשנת תרפ"א התמנה לרבה הראשי של רבאט.<ref>ראו תקנות חכמי מכנאס ח"ב עמ' תרכו בערך מו"ה רפאל עטיא. כנראה שמינוי זה היה רשמי מטעם ממשלת צרפת. אך בפועל הוא עדיין לא כיהן כאב בית הדין. כנראה שכיהן בתפקיד זה רק לאחר שרבי חיים יקותיאל בירדוגו המתנה לרבה הראשי של מרוקו בשנת תרצ"ה. </ref> בשנת תש"א יצא לגמלאות, והחליפו הרב דוד צבאח. התכתב בענייני הלכה עם חכמי מרוקו, כדוגמת הרב שלמה הכהן אצבאן<ref>ראו מעלות לשלמה אה"ע כב.</ref> רבי אברהם ריווח<ref>ראו לאברהם למקנה סי' א, ב, בתוך: 'ויען אברהם'.</ref> ורבי רפאל אנקאווא.<ref>ראו תועפות ראם סו"ס קנב.</ref>

תלמידו הרב משה מלכה סיפר, כי רבי חיים רפאל הנהיג להתפלל מנחה של חול ללא חזרת הש"ץ וללא אמירת תחנון.<ref>ראו מקוה המים חלק ו סימן יא</ref>

באייר תרצ"ד שיכל את בנו אליהו.<ref>ראו ויקץ שלמה אזאגורי דרוש לט (ושם כתוב שנפטר בתרצ"ד); אוצר המכתבים ח"ב א'מב (ושם כתוב שנפטר בתרצ"ה).</ref>

נפטר ברבאט בד' אלול תש"ט (1949),<ref name=":0">ראו 'משלחן אבותינו' עמ' 585.</ref> בהיותו בן שמונים וחמש. כשבוע לאחר פטירתו, הספידו הרב יוסף בן נאיים.<ref>ראו תקנות חכמי מכנאס ח"ב עמ' תרכו בערך מו"ה רפאל עטיא.</ref>
חתימת הרב חיים רפאל עטייא
== חיבוריו ==
* פסקי דין - נדפסו בספרי חכמי דורו.
* קורות יהודי רבאט - בכתב יד.<ref name=":0" />

== הערות שוליים ==

קטגוריה:רבנים מרוקאים
קטגוריה:רבאט: רבנים
קטגוריה:ילידי 1864
קטגוריה:נפטרים ב-1949
סויוז MS-08

סויוז MS-08 (ברוסית:Союз МС-08) היא חללית סויוז ששוגרה לחלל ב-21 במרץ 2018 מקוסמודרום בייקונור ונחתה ב-4 באוקטובר 2018. החללית שוגרה למפגש עם תחנת החלל הבינלאומית כשעל סיפונה צוות שהתווסף למשלחת מס' 55 לתחנת החלל הבין-לאומית.

==הצוות==
* אולג ארטמייב - מפקד
* אנדרו פויסטל - מהנדס טיסה
* ריצ'רד ארנולד - מהנדס טיסה

===צוות גיבוי===
* אלכסיי אובצ'ינין - מפקד
* ניק הייג - מהנדס טיסה

==תיאור המשימה==
חללית "סויוז MS-08" שוגרה ב-21 במרץ 2018 מקוסמודרום בייקונור הנמצא בשטח קזחסטן ומנוהל על ידי רוסיה. השיגור בוצע באחריות רוסקוסמוס בעזרת משגר מדגם "סויוז FG". החללית נבנתה על ידי תאגיד הטילים והחלל אנרגיה.

החללית התחברה למודול "פואיסק" של תחנת החלל הבין-לאומית כעבור יומיים ללא בעיות. באותה עת בתחנת החלל שהתה משלחת מס' 55 בפיקוד אנטון שקאפלרוב.

צוות החללית הצטרף למשלחת שגדלה ל-6 אנשי צוות. בהמשך הם עברו למשלחת מס' 56.

"סויוז MS-08" נשארה מחוברת לתחנת החלל כחללית חירום.

ב-4 באוקטובר 2018 החללית התנתקה מתחנת החלל וחזרה לכדור הארץ עם אותו צוות שהיה בהמראה. הנחיתה עברה ללא בעיות.

עם ניתוק החללית מתחנת החלל החלה לפעול משלחת מס' 56 לתחנת החלל הבין-לאומית.

==קישורים חיצוניים==

* [http://www.spacefacts.de/mission/english/soyuz-ms-08.htm מידע על הטיסה]
* [https://www.russianspaceweb.com/soyuz-ms-08.html תיאור המשימה]

קטגוריה:תוכנית סויוז
קטגוריה:2018 ברוסיה
חטיבת השומר

חטיבת השומר (חטיבה 855) היא חטיבת חי"ר במילואים בהקמה בצה"ל. בראש החטיבה עומד קצין בדרגת אלוף-משנה. מפקד החטיבה הראשון והנוכחי הוא אל"ם איל רוסו.

חטיבת השומר היא חטיבה בהקמה בצה"ל, כלקח ממתקפת הפתע על ישראל. היחידה תתמקד במשימת ההגנה על הגבולות הישראליים במהלך מלחמה, בכל גזרה בה תוצב. ביצוע מטרה זו יאפשר גמישות נוספת לפיקודים המרחביים, כדי שיוכלו למלא את משימותיהם המבצעיות.

מאות חיילי מילואים ממגוון יחידות צפויים להיות מגויסים במהלך מלחמת חרבות ברזל לסדרת אימונים אינטנסיביים, שבסיומם ירכיבו לראשונה את החטיבה.

החטיבה תורכב ממספר גדודים כשנכון לתחילת מאי 2024 הוקמו כבר 4 גדודים:
* גדוד "מגן דוד" (8551) שרבים מחייליו הם יוצאי גדוד נצח יהודה, אך מורכב גם מיוצאי יחידות חי"ר שונות, ביניהם יוצאי יחידות מיוחדות וסיירות.
* גדוד "מגן יהונתן" (8552) המורכב מיוצאי יחידות חי"ר שונות.
* גדוד "מגן שאול" (8553) המשלב לוחמות ולוחמים מגדודי הגנת הגבולות (חי"ר גבולות ולוחמי איסוף).
* גדוד "מגן בארי" (8555) המורכב מיוצאי יחידות מיוחדות בגילאים מבוגרים, בפיקודו של סא"ל יועז הנדל.
בתכנון הקמה גדוד מעורב נוסף (שמספרו יהיה 8554) על בסיס לוחמות ולוחמים מגדודי הגנת הגבולות (חי"ר גבולות ולוחמי איסוף).

נכון להיום גדוד 8551, ו8552 עברו לאוגדה 210 תחת חטיבה 810 חטיבת ההרים.

שאר גדודי החטיבה מוגדרים כלא מתמרנים ומיועדים למשימות הגנה וקווי גדר תחת אוגדת יערה השייכת לפיקוד העורף או תחת אוגדת דוד (אוגדה 96).

==היסטוריה==
=== הקמה ===
החטיבה מוקמת במהלך מלחמת חרבות ברזל, כחלק מלקחי מתקפת הפתע שפתחה אותה.

חיילי החטיבה החדשה, שמגיעים במילואים מהיחידות השונות בצה"ל, יגויסו לסדרת אימונים, בה הם יפתחו כשירות ומומחיות בלחימה לשמירה על גבולותיה של מדינת ישראל.

== מפקדי החטיבה ==
{| class="wikitable"
! שם !! תקופת כהונה !! הערות
|-
| איל רוסו || 2023 – || מפקד החטיבה הראשון
|}

== ראו גם ==
* מלחמת חרבות ברזל
* מתקפת הפתע על ישראל (2023)

== קישורים חיצוניים ==
* 
* 
* 
* 

==הערות שוליים==

השומר, חטיבה
קטגוריה:יחידות צה"ל במלחמת חרבות ברזל
דגל הדם

היטלר סוקר אנשי אס אה בשנת 1935. מימינו על המכונית דגל הדם ולצידה עומד שומר הדגל, איש האס אס יעקב גרימינגר.
דגל הדם (בגרמנית: Blutfahne) היה דגל סווסטיקה נאצי שננשא בעת ניסיון ההפיכה בפוטש במרתף הבירה במינכן, 9 בנובמבר 1923, כשהוא נספג בדמו של אחד מאנשי האס אה שנהרגו על ידי המשטרה. כתוצאה מכך, הפך הדגל לאחד הפריטים המקודשים ביותר במפלגה הנאצית. בעת טקסים חשובים של המפלגה הוצא ממקומו הקבוע בבית החום במינכן על מנת 'לטהר' דגלים חדשים על ידי נגיעה בהם.

==סמל נאצי==
הדגל ניתן במתנה להיטלר על ידי אחד ממשתפי הפוטש לאחר שהשתחרר מכלא לנדסברג בשנת 1924. היטלר קישט את הדגל במוט וראש חדש, כשעל המוט שרוול גמר שעליו הוטבעו שמות 16 ההרוגים הנאצים בפוטש. בשנת 1926, היטלר נתן בטקס את הדגל לראש האס אס ומאז הפך לאחד הפריטים המקודשים והנשמרים ביותר של הארגון. אחד השימושים היותר מוכרים שלו היה בעת עצרת נירנברג 'בחניכת' דגלים חדשים של המפלגה על ידי מגע עם דגל הדם. כאשר הדגל לא היה בשימוש, הוא נשמר בעמדה מיוחדת בבית החום המינכן, כשהוא מוקף במשמר כבוד של חיילי אס אס.

==היעלמות==
הדגל נראה לאחרונה בציבור בעת טקס חניכה של חיילי פולקסשטורם ב-18 באוקטובר 1944. מאז הדגל נעלם, ומרבית ההיסטוריונים סבורים כי הוא נהרס בעת הפצצות מינכן על ידי בעלות הברית. ישנה סברה אחרת שהוא נבזז כמזכרת על ידי אחד האזרחים או חיילים אמריקאים שכבשו את מינכן.

==קישורים חיצוניים==

==הערות שוליים==

קטגוריה:גרמניה הנאצית: סמלים לאומיים
אליזבת קי

מוד אליזבת קי (באנגלית: Maude Elizabeth Kee; ) הייתה פוליטיקאית אמריקאית שכיהנה כחברת בית הנבחרים של ארצות הברית מטעם מחוז הקונגרס החמישי של מדינת וירג'יניה המערבית בשנים 1951–1965. היא האישה הראשונה שנבחרה לקונגרס האמריקאי מטעם וירג'יניה המערבית.

== ביוגרפיה ==
מוד אליזבת קי נולדה בשם מוד אליזבת סימפקינס ברדפורד שבווירג'יניה בשנת 1895. היא הייתה אחת מ-11 ילדיהם של ג'ון ג'סי וייד סימפקינס וקורה פרנץ' הול. שני הוריה החזיקו בעמדות שמרניות נוקשות, וכבר בגיל צעיר החלה לערער על האידאולוגיה הפוליטית עליה התחנכה. היא דחתה את אמונתם הבפטיסטית האדוקה של הוריה, והמירה את השתייכותה אל הכנסייה הקתולית. לאחר שעברה עם משפחתה לרואנוק שבווירג'יניה, החלה ללמוד שם במכללה הלאומית לעסקים שבעיר. בסביבות 1916 עבדה קי כמזכירה במשרד העסקים של רואנוק טיימס, ואחר כך כרשמת בית משפט עבור משרד עורכי דין מקומי.

לאחר נישואים ראשונים כושלים עם עובד הרכבת ג'יימס אלן פרייז'ר, נישאה לג'ון קי , שהיה עורך דינו של פרייז'ר בגירושיו מאליזבת. היא, קי ושני ילדיה מנישואיה הקודמים עברו לבלופילד בווירג'יניה המערבית. ג'ון קי נבחר לראשונה אל בית הנבחרים של ארצות הברית מטעם מחוז הקונגרס החמישי של וירג'יניה המערבית ב-1932, ורעייתו הועסקה בלשכתו כמזכירה מנהלית עד למותו ב-1951. אליזבת קי נבחרה למלא את מקומו של בעלה המנוח בבחירות מיוחדות, ובבחירות 1952 נבחרה לתקופת כהונה מלאה. קי נבחרה מאז לשש תקופות כהונה נוספות וכהונתה נמשכה עד לראשית ינואר 1965.

לג'ון קי היה בקונגרס מוניטין של דמוקרט פרוגרסיבי-ליברלי, ואליזבת דבקה בדפוס הצבעה זה. לאורך 14 שנותיה בקונגרס הייתה קי חברה בוועדה לענייני חיילים משוחררים, ובשיא פעילותה שם ישבה בראש ועדת המשנה לענייני בתי חולים לחיילים משוחררים. היא הייתה תומכת נחרצת במדיניות החוץ של ארצות הברית בעניין המלחמה הקרה; קי סיירה בשבע ממדינות אמריקה הדרומית ב-1952. היא הצביעה בעד הרחבת תוכנית מרשל לשיקום אירופה, ותמכה בהצעות חוק שהקציבו 4.4 מיליארד דולר אמריקני לסיוע הומניטרי.

קי ייצגה את המחוז השני בגודל ייצור הפחם בארצות הברית, וכפועל יוצא הייתה לתומכת מרכזית בתעשיית הפחם האמריקאית. מכרות הפחם בווירג'יניה המערבית היוו כשליש מהתפוקה הלאומית עד 1957, אך התעשייה דעכה בעקבות תחרות בייבוא דלקים ממדינות זרות. קי התנגדה לייבוא גז טבעי מקנדה ומזוט מאמריקה הדרומית. קי מיאנה לתחום על המניפסט הדרומי ב-1956 והצביעה בעד התיקון ה-24 לחוקת ארצות הברית, אך נמנעה בהצבעה על חוק זכויות האזרח של 1964.

בבחירות 1964 לא התמודדה קי לתקופת כהונה נוספת, וכהונתה תמה בראשית 1965. בנה ג'יימס נבחרה להחליפה בבית הנבחרים. היא פרשה לגמלאות בבלופילד שבווירג'יניה המערבית, שם נפטרה בפברואר 1975.

== קישורים חיצוניים ==

* 
* 

== הערות שוליים ==

קטגוריה:בני זוג של פוליטיקאים אמריקאים
קטגוריה:חברי בית הנבחרים של ארצות הברית מווירג'יניה המערבית
קטגוריה:חברות בית הנבחרים של ארצות הברית מטעם המפלגה הדמוקרטית
קטגוריה:אמריקאיות שנולדו ב-1895
קטגוריה:אמריקאים שנולדו ב-1895
קטגוריה:אמריקאיות שנפטרו ב-1975
קטגוריה:אמריקאים שנפטרו ב-1975
Songs for Carmella: Lullabies & Sing-a-Longs

Songs for Carmella: Lullabies & Sing-a-Longs הוא אלבום האולפן השלישי של הזמרת-יוצרת האמריקאית כריסטינה פרי שפורסם בשנת 2019, בהוצאת חברת התקליטים אטלנטיק רקורדס.<ref></ref> את האלבום הקדישה לבתה, כרמלה. הוא הגיע למקום ה-90 במצעד האלבומים המסחריים העכשוויים וזכה להצלחה בסצנת מוזיקת הילדים בארצות הברית.<ref></ref>

בנובמבר 2020 דיווחה בחשבון האינסטגרם שלה שחוותה לידה שקטה, אך הוציאה בכל זאת את אלבום ההמשך, Songs for Rosie.<ref></ref>

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי 2019
קטגוריה:אלבומי כריסטינה פרי
קטגוריה:אלבומים באנגלית
קטגוריה:אלבומי מוזיקה לילדים
קטגוריה:אלבומי חברת אטלנטיק רקורדס
Songs for Rosie

Songs for Rosie הוא אלבום האולפן הרביעי של הזמרת-יוצרת האמריקאית כריסטינה פרי שפורסם בשנת 2021, בהוצאת חברת התקליטים אטלנטיק רקורדס.<ref name=":0"></ref> זהו אלבום שירי הערש השני של פרי אחרי Songs for Carmella: Lullabies & Sing-a-Longs שיצא בשנת 2019.<ref name=":1"></ref> האלבום הוקדש לבתה של פרי, רוזי, שנפטרה זמן קצר לאחר שזו ילדה אותה. פרי שיתפה את החדשות על מותה בציוץ שפורסם בטוויטר ב-24 בנובמבר 2020.<ref></ref> היא שיתפה שהאלבום יופץ בכל מקרה, עם עטיפה דומה לזו הקודמת.<ref name=":1" /><ref name=":0" />

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי 2021
קטגוריה:אלבומי כריסטינה פרי
קטגוריה:אלבומים באנגלית
קטגוריה:אלבומי מוזיקה לילדים
קטגוריה:אלבומי חברת אטלנטיק רקורדס
סמסונג גלקסי On5

סמסונג גלקסי און 5 (באנגלית: Samsung Galaxy On5) הוא טלפון אנדרואיד המיוצר על ידי סמסונג אלקטרוניקה. הוא הוכרז באוקטובר 2015 והושק בנובמבר 2015.

== חומרה ==
לטלפון יש ערכת שבבים Exynos 3475 Quad הכוללת Quad-core 1.3 מעבד GHz Cortex-A7, Mali-T720 GPU ו-1.5GB RAM, עם 8GB של אחסון פנימי וסוללה של 2600 mAh.<ref></ref> ל-Samsung Galaxy On5 מסך מגע קיבולי TFT בגודל 5 אינץ', תצוגה של 16M צבעים ומצלמה אחורית של 8 מגה פיקסל ומצלמה קדמית של 5 מגה פיקסל.<ref name="gsmarena"></ref>

=== תוכנה ===
טלפון זה הושק רשמית עם אנדרואיד 6.0.1 מרשמלו החל מ-24 במרץ 2017.<ref></ref>

הטלפון מכיל כ-8 גיגה ביט, ו-1.5 גיגה ביט זיכרון.

==קישורים חיצוניים==
* 

== הערות שוליים ==

קטגוריה:טלפונים חכמים מסדרת סמסונג גלקסי
A Lighter Shade of Blue

A Lighter Shade of Blue (בעברית: גוון כחול בהיר יותר) הוא אלבום האולפן החמישי של הזמרת-יוצרת האמריקאית כריסטינה פרי שפורסם בשנת 2021, בהוצאת חברת התקליטים אלקטרה רקורדס.<ref></ref> לאחר שהוציאה שני אלבומים בהם הקליטה שירי ערש עבור בנותיה, החליטה פרי להוציא אלבום בהוצאת חברת תקליטים חדשה.<ref></ref>

האלבום הגיע למקום ה-83 במצעד האלבומים המסחריים העכשוויים.<ref></ref>

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי 2022
קטגוריה:אלבומי כריסטינה פרי
קטגוריה:אלבומים באנגלית
קטגוריה:אלבומי חברת אלקטרה רקורדס
Songs for Pixie

Songs for Pixie הוא אלבום האולפן השישי של הזמרת-יוצרת האמריקאית כריסטינה פרי שפורסם בשנת 2023, בהוצאת חברת התקליטים אלקטרה רקורדס.<ref></ref> זהו אלבום שירי הערש השלישי של פרי אחרי Songs for Carmella: Lullabies & Sing-a-Longs שיצא בשנת 2019,<ref name=":1"></ref> ו-Songs for Rosie שיצא בשנת 2021.<ref></ref>

שבועיים לאחר יציאת האלבום, הוציאה פרי גם את אלבום האולפן השביעי שלה, Songs for Christmas.<ref></ref>

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי 2023
קטגוריה:אלבומי כריסטינה פרי
קטגוריה:אלבומים באנגלית
קטגוריה:אלבומי מוזיקה לילדים
קטגוריה:אלבומי חברת אלקטרה רקורדס
מריאן עווד

מריאן עווד (נולדה ב-29 באוקטובר 1996) היא כדורגלנית ישראלית המשחקת כקשרית במועדון הפועל פתח תקווה מליגת העל, ובנבחרת ישראל.

== ביוגרפיה ==
עווד נולדה בחיפה, ישראל, למשפחה ערבית-ישראלית. אמה הייתה שחקנית כדורסל, ואביה וסבה שחקני כדורגל בליגות הנמוכות, ומגיל צעיר הנמשכה לספורט, התנסתה בשחייה, טניס, כדוריד, כדורסל, קראטה, וסקייטבורד, עד שלבסוף החליטה על כדורגל.<ref name=":0"></ref>

== קריירה בקבוצות ==
עווד החלה לשחק בשכונה, ולאחר מכן בקבוצת בנים בחיפה, עד שבגיל 11 נאסר עליה להמשיך בקבוצת הבנים. בשנת 2010, בגיל 14, הצטרפה לקבוצת הנערות של בנות סכנין.<ref name=":0" /> לאחר שתי עונות החלה לשחק במקביל גם בקבוצת הבוגרות של סכנין בליגה הראשונה. בעונת 2012/2013 עברה למכבי כישרונות חדרה, גם שם שיחקה במקביל בליגת הנערות ובקבוצה הבוגרת.

בעונת 2013/2014 עברה לאקדמיית הכדורגל לבנות, שבאותה עונה שיחקה בליגת ילדים א' שרון. בעונה שלאחר מכן עברה קבוצת האקדמיה לשחק בליגת הנשים הראשונה, ועווד כבשה 10 שערים ב-21 הופעות ליגה.

בעונת 2015/2016 עברה עווד לאוניברסיטת לונג איילנד ברוקלין, שם בילתה 4 עונות, כשבתווך גיחה קצרה למכבי כישרונות חדרה לקראת סיום עונת 2016/2017.

בעונת 2019/2020 עברה עווד לשחק במכבי בנות עמק חפר. לאחר שתי עונות בעמק חפר עברה עווד לשחק בעונת 2021/2022 בויאריאל ב' מספרד, כחלק משיתוף פעולה של עמק חפר עם האקדמיה של ויאריאל. בעונת 2022/23 שבה לעונה נוספת בעמק חפר.

עם פתיחת עונת 2023/2024 חתמה עווד בקבוצת פומגט אנקרה מהסופר-ליג הטורקית, עימה סיימה במקום השני בליגה הטורקית.

לקראת עונת 2024/2025 חתמה עווד בהפועל פתח תקווה מליגת העל הישראלית.

== קריירה בינלאומית ==
עוואד צברה 4 הופעות בנבחרת ישראל עד גיל 17, 16 הופעות בנבחרת ישראל עד גיל 19, וב-6 באפריל 2017 עלתה להופעת בכורה בנבחרת הבוגרת, במשחק נגד ליטא, בו גם כבשה את שער הבכורה שלה, במסגרת מוקדמות אליפות העולם 2019.

נכון ל-16 ביולי 2024 צברה 37 הופעות ו-4 שערים בנבחרת ישראל.

== שערים בינלאומיים ==
{| class="wikitable"
!#
! תאריך
! מקום מפגש
! יריבה
! תוצאה
! תוצאת סיום
! מפעל
|-
| 1.
| 6 באפריל 2017
| אצטדיון LFF, וילנה, ליטא
|
| align="center" | 0–1
| align="center" | 0–2
| מוקדמות גביע העולם לנשים 2019
|-
| 2.
| 29 באוגוסט 2019
| אצטדיון רמת גן, רמת גן, ישראל
|
| align="center" | 2–3
| align="center" | 2–3
| rowspan="2" | מוקדמות יורו 2022 של אופ"א לנשים
|-
| 3.
| 10 במרץ 2020
| אצטדיון הברפלד, ראשון לציון, ישראל
|
| align="center" | 3–0
| align="center" | 4–0
|-
| 4.
| 23 בנובמבר 2023
| טלקי, הונגריה
|
| align="center" | 1–0
| align="center" | 2–0
| 2023–24 ליגת האומות לנשים של אופ"א ג'
|}

== קישורים חיצוניים ==

* 

== הערות שוליים ==

קטגוריה:ערבים ישראלים
קטגוריה:כדורגלנים ערבים ישראלים
קטגוריה:כדורגלנים ישראלים בספרד
קטגוריה:קשריות כדורגל
קטגוריה:כדורגלניות ישראליות
קטגוריה:כדורגלנים ישראלים
קטגוריה:כדורגלניות ישראליות בליגת המכללות בארצות הברית
קטגוריה:כדורגלניות ישראליות באירופה
קטגוריה:חיפה: כדורגלניות
קטגוריה:בוגרי אוניברסיטת לונג איילנד
קטגוריה:ישראליות שנולדו ב-1996
קטגוריה:ישראלים שנולדו ב-1996
Songs for Christmas

Songs for Christmas הוא אלבום האולפן השביעי של הזמרת-יוצרת האמריקאית כריסטינה פרי שפורסם בשנת 2023, בהוצאת חברת התקליטים אלקטרה רקורדס.<ref></ref> זהו אלבום חג המולד הראשון של פרי, שיצא שבועיים לאחר יציאת אלבום האולפן השישי שלה, Songs for Pixie.<ref></ref> את האלבום הפיקה ג'ניפר דסילבאו.<ref></ref>

את עטיפת האלבום עיצבו בסגנון של שלושת אלבומי שירי הערש של פרי שיצאו בין השנים 2019–2023.<ref></ref>

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי חג המולד מ-2023
קטגוריה:אלבומי כריסטינה פרי
קטגוריה:אלבומים באנגלית
קטגוריה:אלבומי חברת אלקטרה רקורדס
דרגוליוב אוידניץ'

דרגוליוב אוידניץ (בסרבית: Драгољуб Ојданић; 1 ביוני 1941 – 6 בספטמבר 2020) היה גנרל סרבי, אשר שימש כראש המטה הכללי של צבא סרביה ומונטנגרו בין השנים 1998–2000.

==ביוגרפיה==
אוידניץ' נולד ב-1 ביוני 1941 בכפר רבני. אביו לחם עם הפרטיזנים של טיטו במלחמת העולם השנייה ולאחר מכן היה בכיר במיליציה המקומית. לאחר שסיים את לימודיו התיכוניים, הוא למד בבית ספר לחי"ר בסרייבו. לאחר מכן למד באקדמיה הצבאית בבלגרד עד 1964, ואז החל לשרת בצבא יוגוסלביה. לאחר מכן למד בבתי ספר צבאיים מתקדמים. הוא שימש כמפקד הבריגדה הפרולטרית ה-549, כסגן מפקד הארמייה ה-1 וכראש מחלקת המבצעים במטה הכללי.

ב-1992 הוא מונה למפקד קורפוס אוז'יצ'ה ולחם עמו במלחמת בוסניה. בין 1993–1994 הוא שימש כראש מטה הארמייה ה-1. ב-1996 הוא מונה לסגן ראש המטה הכללי. ב-26 בנובמבר 1998 הוא מונה לרמטכ"ל החדש. הוא פיקד על הצבא היוגוסלבי במהלך הפצצות נאט"ו על יוגוסלביה. ב-15 בפברואר 2000 הוא מונה באופן זמני לשר ההגנה. הוא כיהן בתפקיד עד 4 בנובמבר של אותה שנה.

ב-25 באפריל 2002, הוסגר אוידניץ' לידי בית הדין הבין-לאומי לצדק (ICJ) באשמת פשעי מלחמה. בפברואר 2009 הוא נידון ל-15 שנות מאסר על פשעי מלחמה בקוסובו ובבוסניה. הוא שוחרר ב-29 באוגוסט 2013 לאחר שריצה שני שלישים מעונשו. הוא נפטר בבלגרד ב-6 בספטמבר 2020.

==קישורים חיצוניים==
* [https://web.archive.org/web/20050527000619/http://www.hlc.org.yu/srpski/Haski_tribunal/Sudjenje_Milosevicu/person.php?file=61.html דרגוליוב אוידניץ'] באתר בית הדין בהאג

קטגוריה:גנרלים בצבא יוגוסלביה
קטגוריה:ילידי 1941
קטגוריה:נפטרים ב-2020